2001/100/EY: Komission päätös, tehty 22 päivänä tammikuuta 2001, Ranskan asemasta tarttuvan vertamuodostavan kudoksen kuolion ja virusperäisen verenvuotoseptikemian osalta tehdyn päätöksen 95/125/EY muuttamisesta kolmannen kerran (ETA:n kannalta merkityksellinen teksti) (tiedoksiannettu numerolla K(2001) 123)



Virallinen lehti nro L 036 , 07/02/2001 s. 0009 - 0011



Komission päätös, tehty 22 päivänä tammikuuta 2001, Ranskan asemasta tarttuvan vertamuodostavan kudoksen kuolion ja virusperäisen verenvuotoseptikemian osalta tehdyn päätöksen 95/125/EY muuttamisesta kolmannen kerran (tiedoksiannettu numerolla K(2001) 123) (ETA:n kannalta merkityksellinen teksti) (2001/100/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 artiklan 2 kohdan, sekä katsoo seuraavaa: (1) Jäsenvaltiot voivat saada yhdelle tai useammalle alueelleen hyväksytyn tarttuvasta vertamuodostavan kudoksen kuoliosta (IHN) ja virusperäisestä verenvuotoseptikemiasta (VHS) vapaan vyöhykkeen aseman. (2) Ranskassa hyväksyttyjen vyöhykkeiden luettelo vahvistetaan komission päätöksessä 95/125/EY(3), sellaisena kuin se on viimeksi muutettuna päätöksellä 1999/550/EY(4). (3) Ainoastaan direktiivin 91/67/ETY 5 artiklassa annettujen vaatimusten mukaiset vyöhykkeet voidaan hyväksyä. (4) Ranska on ilmoittanut äkillisestä IHN:n esiintymästä hyväksytyllä vyöhykkeellä "Loiren valuma-alueen osa, joka muodostuu Huisnen valuma-alueen yläjuoksusta veden lähteeltä Ferté-Bernardin padolle". (5) Tämän vuoksi kyseinen vyöhyke ei enää täytä IHN:n osalta direktiivin 91/67/ETY 5 artiklassa annettuja vaatimuksia. (6) Vyöhyke on poistettava IHN:n osalta hyväksyttyjen vyöhykkeiden luettelosta, joka vahvistetaan päätöksen 95/125/EY liitteessä olevassa 2 kohdassa "LOIRE-BRETAGNE", valuma-alueet. (7) Tämä vyöhyke hyväksytään edelleen VHS:n osalta. (8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 95/125/EY liite oheisella liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä tammikuuta 2001. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 84, 14.4.1995, s. 8. (4) EYVL L 209, 7.8.1999, s. 39. LIITE I LUETTELO IHN:N JA VHS:N SUHTEEN HYVÄKSYTYISTÄ RANSKAN VYÖHYKKEISTÄ 1. ADOUR-GARONNE Valuma-alueet - Charente, - Seudre, - Gironden suistoalueen rannikkojokien valuma-alueet Charente Maritimen departementissa, - Niven ja Nivellesin valuma-alueet (Pyrenées-Atlantiques), - Forges (Landes), - Dronnen (Dordogne) valuma-alue veden lähteeltä Monfouratissa sijaitsevaan Eglisottes-patoon asti, - Beauronnen (Dordogne) valuma-alue veden lähteeltä Fayen patoon asti, - Valousen (Dordogne) valuma-alue veden lähteeltä Étang des Roches-Noires -patoon asti, - Paillassen (Gironde) valuma-alue veden lähteeltä Grand Forge -patoon asti, - Cironin (Gironde, Lot-et-Garonne) valuma-alue veden lähteeltä Moulin-de-Castaing -patoon asti, - Petite Leyren (Landes) valuma-alue veden lähteeltä Argelousessa sijaitsevaan Pont-de-l'Espine -patoon asti, - Paven (Landes) valuma-alue veden lähteeltä Paven patoon asti, - Escourcen (Landes) valuma-alue veden lähteeltä Moulin-de-Barbe -patoon asti, - Geloux'n (Landes) valuma-alue veden lähteeltä Saint-Martin-d'Oneyssa sijaitsevaan patoon D38 asti, - Estrigonin (Landes) valuma-alue veden lähteeltä Campet-et-Lamolère -patoon asti, - Estamponin (Landes) valuma-alue veden lähteeltä Roquefortissa sijaitsevaan Ancienne Minoterie -patoon asti, - Gélisen (Landes, Lot ja Garonne) valuma-alue veden lähteeltä alajuoksulla sijaitsevaan patoon Gélise- ja Osse-jokien yhtymäkohdassa, - Magescqin (Landes) valuma-alue veden lähteeltä joen suulle asti, - Luysin (Pyrenées-Atlantiques) valuma-alue veden lähteeltä Moulin d'Oro -patoon asti, - Neezin (Pyrenees-Atlantiques) valuma-alue veden lähteeltä Jurançonin patoon asti, - Beezin (Pyrenees-Atlantiques) valuma-alue veden lähteeltä Nayn patoon asti, - Gave-de-Cauterets'n (Hautes-Pyrenées) valuma-alue veden lähteeltä Soulomin vesivoimalan Calypso-patoon asti. Rannikkoalueet Koko Atlantin rannikko Vendéen departementin rannikon pohjoisrajalta Charente-Maritimen departementin rannikon etelärajalle. 2. LOIRE-BRETAGNE Valuma-alueet - Kaikki Bretagnen alueella sijaitsevat valuma-alueet lukuun ottamatta seuraavia: - Vilaine, - Aven, - Ster-Goz, - Elornin alajuoksu, - Sèvre Niortaise, - Lay, - Viennen valuma-alueen yläjuoksu Nouâtren patoon asti (Indren departementissa), - Atlantin rannikon jokien valuma-alueet Vendéen departementissa. Rannikkoalueet - Koko Bretagnen rannikko lukuun ottamatta seuraavia: - Rade de Brest, - Anse de Camaret, - rannikkovyöhyke Trévignonin kärjestä Laïta-joen suulle, - rannikkovyöhyke Tohon-joen suulta departementin rajalle. II LUETTELO VHS:N SUHTEEN HYVÄKSYTYISTÄ RANSKAN VYÖHYKKEISTÄ 1. LOIRE-BRETAGNE Valuma-alueet - Loiren valuma-alueen osa, joka muodostuu Huisnen valuma-alueen yläjuoksusta veden lähteeltä Ferté-Bernardin padolle.